text:
Lit e Micse
Lit e Micse[1] (en francés: Lit-et-Mixe) qu'ei ua comuna d'Occitània, en Gasconha, situada dens lo departament de las Lanas e la region d'Aquitània.
Lit e Micse qu'es chafrada "La grana dauna deu Maransin".
Somari
Geografia[modificar | modificar la font]
La comuna de Lit e Micse que’s tròba dens lo Maransin, a la termièra deu Bòrn. La Mar Grana qu’es a 9 km a sococ deu vilatge. Las comunas vesias que son : Sent Delian a bisa, Husar e Lo Binhac a só lhevant, Linça e Vièla-Sent Gironç au mijorn. La rota departamentau 652 aperada "rota deus lacs", que traversa lo vilatge deu nòrd au sud. La destota de l'estanh d'Usar que's vuita dens lo corrent de Contis, sus la "plana de Pijon". Tots dus que separan lo Bòrn deu Maransin. Dinc au sègle XIX, la plana de Pijon e los marescs qui bordejan uei lo corrent de Contis, qu'èran tot en aiga.
Gentilici[modificar | modificar la font]
Los abitants de Lit que son los Lités, e los de Micse que son los Micsés.
Istòria[modificar | modificar la font]
- En 1826 la comuna de Lit e la comuna de Micse que son estadas arregropadas entà formar "Lit e Micse". En 1870 lo quartièr d'Usar que n'es estat destacat entà formar la comuna d'Usar, dab territòris pres a las comunas deu Binhac e Sent Delian.
- Au primtemps de 1907, los gemèrs qu'arrefusan de tornar gahà's au hapchòt, pr'amor que vòlen iths tanbei, com los proprietaris deus pins, profieitar de l'aumentacion deu prètz de l'arrosia. Segon l'eslogan, que vòlen "La gema a mieja !". Pr'amor de quauques incidents, 200 òmis de tropa que son aperats, çò qui ne hèi pas qu'enveremiar las causas. Lo miador, Ernèst Ducamin qu'es empresoat pendent un mes. Lo 22 d'abriu, los gemèrs que tornan picar, shens aver obtienut arrei. Aqueths eveniments qu'an mercat dinc a uei los esperits dens tot lo Maransin e quitament lo pinhadar sancèr.
Economia[modificar | modificar la font]
Dinc a la plantacion sistematica de pins entà fixar las dunas e assecar los marescs, la comuna qu'èra cobèrta de dunas sus la mieitat oèst ; a l'èst qu'èran lanas paishudas per tropèths d'aulhas. Uei, lo pinhadar que capèra la comuna aus 85%. Lo bòi e la gèma qu'an hèit víver lo monde dinc a las annadas 1970.
Lòcs e monuments[modificar | modificar la font]
- Jòns
Perduda dens las dunas, au mijorn, la hont de Jòns qu'auré quauques vertuts medicinaus. Au sègle XIX, l'endret qu'èra la sedença d'ua hèira deus fesilhs, dens la neit deu 7 au 8 de seteme. Las transaccions que's hasèn a l'escurada, e a la lutz deu matin, mantruns qu'èran susprés deu son ahar.
Uei enqüèra, la memòria d'aquera hèira qu'es güeitada per ua hèsta campèstra organizada peu quartièr de Micse.
- Lo musèu "Lanas vielhas"
Lo musèu creat per lo "Club de l'Amistat" en 1987, que muisha mei de 2000 ostilhs e objèctes, balhats per la gent de las Lanas. Dens ua cosina, ua crampa, ua granja... personatges vestits dab la pelha deu dimunge o de trabalh, que nse tornan miar cent ans ad en arrèr. Projeccions videos que'ns muishan l'evolucion deu trabalh deus camps e deus pins : totas las òbras deus gemèrs que son estadas filmadas avant que n'agin completament dispareishut. La pesca a la pinassa e la caça que son tanbei evocadas.
- L'eglisa de Nòsta Dauna de Lit
Si la construccion de la tor carrada fortificada e data deu sègle XII, lo campanèr qu'es estat hauçat au sègle XIX, e dotat d'ua agulha hòrt particulara, en 1904. Dehens, que trobam quauques curiositats :
- Ua pietà de pèira policròma deu sègle XVau.
- Sheis blasons escultats sus la pòrta de casso de l'eglisa (quate que son de la Maison de França : Carles VIII, Ana de Bretanha, Loís XII, l'escut deu Daufin ; un d'un avesque, e un aut, lhèu d'un senhor locau[2]). Aquera pòrta deu sègle XVau, qu'es classada Monument Istoric.
- Dus tablèus au hons de l'eglisa que son estats realizats arron 1920, peu pintre bordalés François Maurice Roganeau.
La pesca a la pinassa[modificar | modificar la font]
Aquera pesca a la pinassa tradicionau de la còsta aquitana qu'es enqüèra viva a la plaja deu Cap de l'Òmi, e tanbei a Contis. En partint de la còsta, la pinassa que desplega la traïna (hilat) en mar e que torna a tèrra arron avéisher descrivut un arc de cerc. Trajat peus dus caps, aqueth hilat qu'es halat suu sable.
Personalitats ligadas a la comuna[modificar | modificar la font]
- Henri Crouzet (Lescura, Tarn, 1817 - Lit e Micse, 1880) : Engenhaire. Qu'estó un deus màgers mestieraus de las òbras d'assaniment de las Lanas de Gasconha.
- Numa Turpin (Sent Delian, 1802 - Lit e Micse, 1873) : elejut Conselhèr Generau deu Canton de Castèths en 1834.
Administracion[modificar | modificar la font]
Demografia[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ http://www.institutoccitan.com/index.php?option=com_content&task=view&id=166&Itemid=0&lang=oc
- ↑ Emmanuel LABAT; Les blasons de l'église de Lit, la fin du mystère; Bulletin de l'Associacion Mémoire en Marensin n°19 - 2008; p.105


c: text/html

text:
E segur, l’afaire pausa mai que d’una question sus l’umanitat que se crèa d’esclaus cibòrgs, coma l’a deja tractat la seria TV suedèsa Real Humans.
Amé de ròbòts que semblan d’òmes, o puslèu de fremas, seriam en empatia totala, coma amé Sofia, aquela creada ais USA per la societat Hanson Robotics. Sofia aficha un realisme fons, que sa facia pòu reprodurre seissanta quatre muscles dau visatge, e adonc faire coma s’aviá tot un ventalh d’esmogudas umanas.
Seis uelhs dotats de cameras, pòdon reconoisser un interlocutor qu’auriá ja vist. E David Hanson, lo baile d’Hanson Robotics, ara pantaïa de li donar de consciéncia.
Aqueu Dieu amator es pas solet, que mai que d’un aprofiecha d’aquela tecnologia naissenta per assajar d’i pegar lei pantaïs dau moment, especialament aquelei d’òmes.
Ansin, s’avetz pas l’astre
de sortir amé l’actora Scarlett Johansson, podretz totjorn vos pagar sa bessona
de carbona, aquela que vos aurà provesit Rick Ma, un creator de Hong Kong.
Etapa seguenta per Jia Jia e sei sòrres, apprendre a rire e plorar…sus comanda.

robotstxt: allowed

filter: keep


text:
Era Delegacion deth Govèrn dera Generalitat de Catalonha en Madrid presentèc agèr dijaus, 29 de seteme, en Centre Culturau Blanquerna er Institut d’Estudis Aranesi- Acadèmia Aranesa dera Lengua Occitana.
Era presentacion anèc a cargue deth delegat deth Govèrn dera Generalitat de Catalonha en Madrid, Ferran Mascarell, deth vicesindic d’Aran,Luis Carlos Medina, deth president der Institut d’Estudis Aranesi-Acadèmia aranesa dera lengua occitan, Jusèp Loís Sans, e deth president dera Seccion aranesa dera Acadèmia aranesa dera lengua occitana, Jèp de Montoya.
En acte se hec ua passejada pera realitat occitana e aranesa, se presentèc er emparament que Catalonha a dat ad aguesta minoria, s’expliquèc qué ei e coma foncione eth Conselh Generau d’Aran e se realizèc era presentacion dera Acadèmia aranesa dera lengua occitana e des sues produccions.
Eth delegat deth Govèrn dera Generalitat en Madrid, Ferran Mascarell, manifestèc era accion deth Govèrn dera Generalitat envèrs era lengua occitana; eth president dera Seccion aranesa dera Acadèmia aranesa dera lengua occitana, Jèp de Montoya, expliquèc as assistents era identitat aranesa, occitana, es aspèctes istorics mès destacats, e es auanci obtenguts enes darrèri trenta ans; eth president der Institut d’Estudis Aranesi- Acadèmia aranesa dera lengua occitana, Jusèp Loís Sans, parlèc sus era Acadèmia e es dues òbres fundamentaus “Gramatica basica” e normativa ortografica der estandard. Fin finau, barrèc er acte eth vicesindic d’Aran, Luís Carlos Medina, qu’expliquèc eth foncionament der autogovèrn aranés e dera proteccion dera identitat aranesa.
Era Val d’Aran ei un territòri de lengua occitana plaçat ena Comunitat Autonòma de Catalonha. Era reconeishença que Catalonha a dat a Aran a hèt que pendent es darrèri 30 ans se reinstaure era administracion pròpia der Aran, eth Conselh Generau d’Aran, qu’era lengua occitana, aranés en Aran, age obtengut èster oficiau en tota Catalonha e que se cree er Institut d’Estudis Aranesi damb reng d’Acadèmia.
Informacion e foto: Conselh Generau d’Aran


text:
Commenchon
Commenchon es una comuna francesa del departament d'Aisne e de la region de Picardia.
Somari
Geografia[modificar | modificar la font]
Comunas vesinas[modificar | modificar la font]
Istòria[modificar | modificar la font]
Combat de Commenchon (Aisne) en lo moment de la primièra guèrra mondiala : Queigut mortalment ferit per pilòta a l'atac del villatge lo 24 de març de 1918 : BELLENGIER Gustave Paul màger de 27 ans
Combat de Commenchon (Aisne) lors de la première guerre mondiale : Tombé mortellement blessé par balle à l'attaque du village le 24 mars 1918 : BELLENGIER Gustave Paul âgé de 27 ans
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]


text:
Vienne (86)
superficie : 6 990 km² communes : 281 chef lieu : Poitiers
Angles sur l’Anglin |Château de Gençay |Les portes d’Enfer |Grottes de Norée |Château d’Angles-sur-l’Anglin |Château de la Bonnetière |Château de Chambonneau |Château de la Chapelle Bellouin |Château du Cibioux |Château de Clairvaux |Château-Couvert |Château de Dissay |Château d’Epanvilliers |Château du Fou |Château de La Lande |Château de Masseuil |Donjon de Moncontour |Château de la Mothe-Chandeniers |Château de la Motte d’Usseau |Château des Ormes |Château des Robinières |Château de Targé |Château de Ternay |Château de Touffou |Château de Vayres |Château de la Vervolière |Futuroscope |La Planète des Crocodiles |Les Géants du Ciel – Chauvigny |Le Cormenier |la Vallèe des Singes – Romagne |Le Parc floral de la Belle |Labyrinthe Végétal de Romagne |Centre Aquatique de la Pépinière |Cité des Tanneurs |Le Roc aux Sorciers |Cité de l’écrit |Abbaye de Saint-Savin-sur-Gartempe |


text:
Lima es la capitala e pus granda vila de Peró, e lo capluòc de la region de Lima. Al mitan de la faciada maritima de Peró sus l'ocean Pacific, Lima s'estend sus las vals de tres rius : Rimac, Chillón e Río Lurín (es)
.Amb une agglomeracion d’aperaquí detz milions d’abitants, Lima es la cinquena pus granda vila d'America del Sud, darrièr Mexico, São Paulo, Buenos Aires e Rio de Janeiro. Sos habitants se sonan los limencs (limeños) e limencas (limeñas).
Lima foguèt fondada lo 18 de genièr de 1535 pel conquistador espanhòl Francisco Pizarro, amb lo nom de « la Ciudad de los Reyes » (« la Ciutat dels Reis »). Venguèt la capitala e la vila principala de la vice-reialtat de Peró puèi la de la Republica, après l’independància du pays d’Espanha en 1821.
Lima es lo còr comercial, financièr, cultural e politic de Peró, en tot concentrar dos terces de l’industria, en relacion amb lo pus grand aeropòrt del país : l'aeropòrt internacional Jorge Chávez que desservís las principalas vilas d’Euròpa, dels Estats Units e d'America del Sud.


text:
Emílio Garrastazu Médici
Emílio Garrastazu Médici, militar (1905-1985), foguèt president de Brasil entre 1969 e 1974. La siá maire èra una uruguaiana d'ascendencia basca, de la vila de Paysandú, e lo sieu paire èra d'origina italiana.
President de Brasil[modificar | modificar la font]
Lo general Medici apiegèt lo còp d'Estat de 1964 e après lo triomfe de la revòlta foguèt designat cap de la 3º Armada, unitat militar basada en Porto Alegre. Quand lo general Artur da Costa e Silva demorèt incapacitat dempuèi agost de 1969, l'amassa militara designada per exercir lo comandament presidencial realizèt una sèria de consultas entre los caps de las fòrças armadas per seleccionar un nòu president, en requènt l'eleccion en Médici.
Per efièches d'inaugurar lo sieu mandat lo 30 d'octòbre de 1969, Médici sollicitèt la redobertura del Congrès, la que causa atenguèt malgrat que gaireben un an abans lo sieu predecessor o aviá dissolgut per la fòrça. Malgrat aquel primièr gèst, Médici va consagrar la màger part de los sieus esfòrces a reprimir severament l'oposicion d'esquèrra contra lo regim. Davant l'aparicion d'una guerrilha urbana d'esquerra a Brasil, Médici ordenèt recórrer l'espionatge e la tortura per suprimir aquel movement, amb ajuda d'un servici d'intelligéncia dirigida pel general Orlando Geisel (qu'aviá atengut la mòrt del cabecièr comunista Carlos Marighella en una emboscada policèra). Lo reforçament de la repression politica pendent lo sieu govèrn faguèron conegut al periòde de Médici coma los ans de plomb de la dictatura.
Pendent son mandat, Brasil signèt amb Paraguai lo tractat per la construccion de l'idroelectrica d'Itaipu.
- Paginas amb de proprietats pas resolgudas
- Portal:Brasil/Articles ligats
- Referéncia qu'utiliza lo modèl Metaligam cap a portal
- Portal:America del Sud/Articles ligats
- Portal:America/Articles ligats
- Portal:Lusofonia/Articles ligats
- President de Brasil
- Òme politic del Rio Grande do Sul
- Naissença en 1905
- Decès en 1985


text:
U.E. Bossòst 1 – E.F.C. Aurignac II 2
Derròta contra er Aurignac, un equip qu’arribèc
sonque damb un cambi, mès que se placèc fòrça ben en terren de jòc e profitèc
es nòsti errors defensius. Era U.E.
Bossòst portèc era iniciatiua deth jòc pendent es 90 menutes, mès mos costèc plan
mercar un gol enes multiples oportunitas qu’auérem. Ena prumèra mietat Luis,
shutaue en garròt dera portería francesa. Eth portèr Dzuman auec de despejar
damb es punhs dues fautes laterals shutades pes delantèrs aranesi. En ua pilota
enviada ath nòste portèr Pol, aguest tardèc un sinhau en shutar e era pilota
tocaue a Plante e s’introduie laguens dera nòsta portería. Ère eth 0-1 mercat
casi sense arribar ena nòsta portería. Damb aguest resultat s’arribaue ath
descans.
Ena
dusaua mietat , er equip aranés en tot sajar d’empatar eth partit e un Aurignac
ben posicionat que non se dejaue suspréner. Ath delà, passat eth quart d’ora
Dumazert anaue a profitar ua pilota longa entà escapà-se dera defensa aranesa e
plantà-se dauant deth portèr e mercar eth 0-2. Era faena encara se complicaue mès
quan un shut de falta de Charles anaue a tocar eth garròt dera porteria ben
defenuda per Dzuman.
En
ua jogada pera dreta de Marco eth sòn centre siguec aprofitat per Ignasi entà
mercar eth 1-2. Encara quedauen 5 menutes e auérem un parelh d’ocasions entà
empatar eth partit mès non podec èster e eth partit acabèc damb eth 1-2.
Ath
finau, derròta trista que mos deishe en sisau lòc dera classificacion empatadi
a 25 punts damb er Aurignac.
Eth pròplèu partit jogam en Gourdan-Polignan eth
dissabte 14 d’abriu tàs 20:00 ores contra er equip deth Pyrénées Sud, dusau
classificat deth campionat.
U.E.
Bossòst: Pol, Salva, Javito, Felipe, Peiro, Luis, Ignasi, Gachi, Alex, Charles,
e Javi. Remplaçants:
Paba, Guille, Marco
Trainer: Jordi.
Tarjetes
auriòles : Gachi, Paba.
Tarjeta
vermelha: Paba
E.F.C. Aurignac II: Dzuman, Mallet, Benazet,
Hurle, Lestrade, Zunnui, Rey, Boue, Dumazert, Scymczak, Plante. Remplaçant :
Mayet.
Trainer : Benac Gilles.
Tarjetes auriòles : Hurle, Zunnui, Dumazert.
Gols:
0-1 Plante (25’), 0-2 Dumazert (70’), 1-2 Ignasi (86’).
Arbitre: Martins Seraphin.
Liniers : Hubert Marc, Almansa Miguel.


text:
Dimars, 9 de genièr de 2018, 03h00 Espòrt
Los vòts per 2018 de l'NRL australiana
Limós mai determinat que Carcassona
En cap d’aficha de la 4a jornada, se trapava lo dèrbi entre Carcassona e Limós, al pè de Ciutat. Lo terren èra plan banhat e la palma pro lisaira. Los limosencs se mostrèron mai determinats que los locals e marquèron dos ensages. Carcassona poguèt pas replicar qu’al pè amb tres penalitats. Lo campion s’impausèt atal a l’exterior: 10-6.
Victòria mai aisidas pel FC-Lesinhan fàcia a Vilanòva 52-6 e per Avinhon a Palau que tenguèt pas que lo primièr temps: 10-4 a la pausa, 42-12 al final.
Dissabte, St Gaudenç aviá opausat una brava resisténcia a Albi en tèrra tarnesa per pèrdre fin finala 22-16, alara que l’oposicion entre resèrvas a St Estève virava a l’avantatge dels Dragonets fàcia als Bròncos de Tolosa: 28-14.
Un Wiganer a Perpinhan
Los Dragons catalans marcan l’espelida de l’an novèl amb la signatura del talonaire deWigan, Michael McIlorum, internacional irlandés e anglés. Amb Wigan, a ganhat 3 Superligas, 2 Cups e 2 World Club Challenges. Un jogaire de 29 ans qu’a plan l’experiéncia del naut nivèl, doncas!
Plaça a la Copa
Novetat ongan en Copa Lòrd Derby amb l’entrada en competicion de las formacions d’Elèit 1 tre los 1/16ns de finala que se debanaràn aquesta dimenjada dels 13 e 14 de genièr.
Al programa: un sol afrontament entre pensionaris de l’Elèit 1: Albi-Vilanòva; Carcassona anirà defendre son trofèu a Lion. Qualques dèrbis son al programa: Baó-Dragonets, Pomars-Ferrals, Carpentràs-Avinhon. Al rugbi, es mai dificil per una formacion d’un escalon inferior de ganhar. Mas, de còps, Dama Copa fa de las sieunas.
Un mot sus la Copa de fotbòl per sotalinhar e saludar la difusion sus un canal del Net d’Eurosport de la partida Roazhon-París en breton.
Alan Roch


text:
Tanlèu lo recuèlh de novèlas paregut, Piget Pr0n a decidit de ne faire l’adaptacion televisuala.
Realizator, productor, fondador de Piget Pr0n, Anick Vedèl es un personatge exigent, perseverant, e que porgís un trabalh de qualitat. En collaboracion amb Sèrgi Viaule, ven de lançar lo filmatge de l’adaptacion tele de son darrièr recuèlh de novèlas eroticas en occitan : « Fotrairòl ». Aquò ven a la seguida de la darrièra realizacion de Piget Pr0n, « Còp de Quica », difusada sus França 3, que conta en vint episòdis la fornicacion en Occitania entre los sègles IXen e XIIIen.
L’equipa es en cèrca d’actors e d’actritz pels ròtles principals. Devon aver de conversacion, una bona qualitat de lenga, una soplesa naturala e la carta de l’IEO.
Los debutants son planvenguts, beneficiaràn d’una formacion de tres jorns organizada per « Pixel Òc ! Òc ! » e enquadrada per Laurenç Lacadia. Serà declinada en doas sessions : « los dialògs dins las scènas d’amor en occitan » e « formacion al brutatge erotic occitan ».
« Coma de costuma, vòli menar un trabalh de qualitat per filmar lo monde occitan, çò fisa Anick Vedèl. Ai la volontat de montar una ficcion occitana que faga de bruch. »
Las cadidaturas (cv e letra de motivacion) son d’adreiçar a www.emplec.con


text:
Dins sa gramatica de 1935, Loís Alibèrt ditz quicòm de plan estranh que degun a çò que sàpia non a jamai relevat (ed. 1976, p. 5) : « Avèm negligit d’estudiar lo parlar ribeiragués e sarladés del Peirigòrd meridional per defugir d’èsser acusat de megalomania lengadociana ». Atal, sabiá, lo mèstre, que d’unes parlars del nòrd de Dordonha apartenián scientificament a l’occitan central - el disiá « lengadocian », una enormitat melhor acceptada - mas non ne parlava pas per de rasons purament subjectivas, per non èsser criticat per d’ignorants. Dordonha doncas, una mena de Rubicon qu’Alibèrt non gausèt pas gasar per anar mai luènh encara, benlèu cap a l’occitan septentrional. E tres quarts de sègle aprèp, ne sèm encara aquí, a campejar sus las ribas de Dordonha, de Garona, de Ròse, amb sus l’esquina tot lo pes de l’eretatge felibrenc e maurassian… Lo gramatician nos explica endacòm mai que son airal s’arrèsta a las isoglòssas ca/cha al nòrd, f/h a l’oèst e los/li a l’èst. Mas qué valon aquestes limits (plan discutibles !) quand sabèm qu’en occitan, a qualques punts prèp, la morfologia e la sintaxi son comunas ? La noveltat, ara, delà las illusions o los mites, es la publicacion de diccionaris gascons, lemosins, alvernhats, gavòts, provençals, lengadocians que confirman - sovent malgrat los esfòrces de sos autors -, l’unitat prigonda de la lenga. Fin finala, sense se’n mainar, an passat lo Rubicon dins l’autre sens.
J.P.


text:
En grand pena lo còr me dòl
per un cavalièr qu'ai perdut.
En tot temps aquò sià sauput
que l'ai contentat mòrt et fòl.
Ara per el soi traïda.
Tant d'amor es pas pro d'amor
quand l'ai contentat nuèit e jorn,
Al lèit e tota vestida
Mon cavalièr, ieu lo voldriá
téner un ser dins mos braces nuds
e que se'n tròbe el tresperdut,
de sol coissin li servirià.
Car d'el soi mai afolida
qu'èra de Floris Blancafor
li autregi mon còr e m'amor,
mon èime, mos uelhs, ma vida
Bèl amic, avenent e doç,
quora seretz a mon poder
e colcats los dos tot planièr
a pòrt de mon bais amorós,
de grand gaug ieu comolada
vos tendrai en lòc de marit
tant que vos seretz pas desdit
de far tot çò que m'agrada


text:
1962
Aquesta pagina concernís l'an 1962 del calendièr gregorian.
Somari
Eveniments[modificar | modificar la font]
Occitània[modificar | modificar la font]
França[modificar | modificar la font]
- 15 de mai - Durant una conferéncia amb de jornalistas Charles de Gaulle refusa l'idèa d'integracion europèa.
- 6 d'octobre - Demission del govèrn de Georges Pompidou.
- 14 de decembre - Primièr viatge del transatlatic France.
Euròpa[modificar | modificar la font]
- 13 de genièr - Apròchament entre Albania e la Republica Populara de China.
- 7 de febrièr - Explosion dins una mina de carbon en Saarland, Republica Federala d'Alemanha, causa 299 mòrts.
- 9 d'octobre - Lo Conselh Federal soís reconeis l'independéncia d'Oganda.
Asia[modificar | modificar la font]
Cambòtja[modificar | modificar la font]
En julhet, arrestacion e « disparicion » de Tou Samouth, cap dau partit comunista cambotjan qu'èra enebit dempuei d'annadas. Après aquel eveniment, lei membres dau partit abandonèron lei vilas per s'installar dins lei zònas ruralas onte lo contraròtle policier èra plus feble.
Mond[modificar | modificar la font]
- 1èr de genièr - independéncia de Samoa.
- 16 de genièr - Còp d'Estat en Republica Dominicana.
- 5 de julhet - independéncia d'Argeria.
- 31 d'agost - independéncia de Trinitat e Tobago.
- 9 d'octobre - independéncia d'Oganda.
Arts[modificar | modificar la font]
Sciéncias e tecnicas[modificar | modificar la font]
Astronomia[modificar | modificar la font]
Premiera susvolada de la planeta Vènus per la sonda espaciala estatsunidenca Mariner 2. La mission realizèt divèrsei mesuras e descurbiguèt la temperatura fòrça auta (mai de 700 K) de la superficia. Observèt tanben l'abséncia de camp magnetic, la quasi abséncia d'aiga dins l'atmosfèra e confirmèt lei mesuras regardant lo periòde de rotacion.
D'autra part, capitada dei premiers tirs dei fusadas Titan e Yanguel, respectivament estatsunidenca e sovietica.
Medecina[modificar | modificar la font]
Isolament dau virus de la rubeòla per doas còlas menadas respectivament per lei fisicians Parkman e Weller. Aquò permetèt de desvolopar un vaccin dins lo corrent deis annadas 1960 (comercialiat a partir de 1970).
Telecomuninacions[modificar | modificar la font]
Capitada de la mesa en orbita per la NASA dau premier satellit de telecomunacions civiu vertadier (Telstar).
Economia[modificar | modificar la font]
Naissenças[modificar | modificar la font]
- 17 de genièr - Jim Carrey, actor american
- 30 de genièr - Rei Abdullah II de Jordania
- 5 de febrièr - Axl Rose, cantaire american (Guns N'Roses)
- 11 de febrièr - Sheryl Crow, cantaira americana
- 15 de febrièr - Milo Đukanović, primièr ministre de Montenegro
- 19 de febrièr - Hana Mandlikova, jogaira de tennis chèca
- 22 de febrièr - Steve Irwin, erpetologista australian e animator de television (m. 2006)
- 2 de març - Jon Bon Jovi, cantaire, musician e actor american (Bon Jovi)
- 15 de març - Terence Trent d'Arby, musician e cantaire american
- 9 d'abril - Thomas Bodström, politician suedés
- 11 d'abril - Vincent Gallo, actor, director de cinèma e musician american
- 10 de junh - Vincenzo Rocchetti, politician gardiòl
- 19 de junh - Paula Abdul, dançaira, coregrafa e cantaira americana
- 26 de junh - Ollanta Humala, president de Peró
- 3 de julhet - Tom Cruise, actor american
- 26 de julhet - Sergei Kiriyenko, èx-primièr ministre de Russia
- 18 d'agost - Felipe de Jesús Calderón Hinojosa, president de Mexic
- 12 d'octobre - Branko Crvenkovski, primièr ministre de Macedònia
- 11 de novembre - Demi Moore, actritz americana
- 19 de novembre - Jodie Foster, actritz americana
- 2 de decembre - Vlado Bučkovski, èx-primièr ministre de Macedònia
- 12 de decembre - Tracy Austin, jogaira de tennis nòrd-americana
- Frederic Zégierman, geograf occitan
Decèsses[modificar | modificar la font]
- 29 de genièr - Fritz Kreisler, violonista austrian (n. 1875)
- 6 de febrièr - Candido Portinari, pintor brasilièr (n. 1903)
- 15 de març - Arthur Holly Compton, fisician american, Prèmi Nobel (n. 1892)
- 24 de març – Auguste Antoine Piccard, inventor soís (n. 1884)
- 12 de mai - Pedro Pablo Ramírez, president argentin (n. 1884)
- 6 de julhet - William Faulkner, escrivan american, Prèmi Nobel de Literatura (n. 1897)
- 5 d'agost - Marilyn Monroe (n. Norma Jean Baker), actritz e cantaira americana (n.1926)
- 9 d'agost - Hermann Hesse, escrivan alemand, Prèmi Nobel (n. 1877)
- 17 de setembre - Karen Blixen, escrivana danesa (n. 1885)
- 18 de novembre - Niels Bohr, fisician danés, Prèmi Nobel (n. 1885)
- 19 de novembre - Miquèu de Camelat, comerçant, poèta, escrivan e dramaturg occitan (n. 1892)
- 22 de novembre - René Coty, president de la França (n. 1882)
- 28 de novembre - Reina Guilhemina dels Païses Basses (n. 1880)
Prèmi Nobel[modificar | modificar la font]
- Prèmi Nobel de Fisica : Lev Davidovich Landau
- Prèmi Nobel de Quimia : Max Ferdinand Perutz, John Cowdery Kendrew
- Prèmi Nobel de Fisiologia o Medecina : Francis Harry Compton Crick, James Dewey Watson, Maurice Hugh
- Prèmi Nobel de Literatura : John Steinbeck
- Prèmi Nobel de la Patz : Linus Carl Pauling


text:
Not
Not qu'ei la divessa egipciana deu cèu. Lo son còs caperat d'estelas que forma la vòuta celèsta que plega au dessús deu son òmi, lo diu Geb (egaument lo son hrair) de qui b'ei desseparada per Sho, lo diu de l'aire.
Hilha deu dia só Ra qu'ei la mair de 4 dius màgers : Osiris, Isis,Neftis e Seth. Com Ra be avèva maudit lo maridatge enter Not e Geb, aqueth dus qu'èran castigat d'infertilitat. Lo diu Djehoti que he alavetz aus dats deb Khonso, lo diu de la lua e que l'obliguè atau a hornir de 5 dias l'annada (los dias epagomèns) on la malediccion be serè shens cap ehèit. Los hilhs de Not e Geb que vadón durant aquestes jorns.


text:
Combeaufontaine
Combeaufontaine es una comuna francesa, situada dins lo departament de la Nauta Sòna e la region de la Franca Comtat.
Somari
Geografia[modificar | modificar la font]
Situada a la encreuament d'una rota nacionala, la RN19 e de doas départementales la CD70 e 54, Combeaufontaine es un luòc de passatge entre la Bourgogne, las Vòges, l'Anautita Marna e l'Anautita-Saône.
Située au carrefour d'une route nationale, la RN19 et de deux départementales la CD70 et 54, Combeaufontaine est un lieu de passage entre la Bourgogne, les Vosges, la Haute Marne et la Haute-Saône.
Comunas vesinas[modificar | modificar la font]
Istòria[modificar | modificar la font]
Lo passatge de las tropas de Louis XVIII l'an 1814 e 1815 #entrenar de nombroses estralls en la municipalitat de Combeaufontaine.
Le passage des troupes de Louis XVIII en 1814 et 1815 entraîna de nombreux ravages dans la commune de Combeaufontaine.
Administracion[modificar | modificar la font]
Demografia[modificar | modificar la font]


text:
111-Plumalhon
5 novembre 2007 00:56 0 messages
Actualitat
semblaviatge cap a Mars : un anar-tornar
aiga de la montanha : retiengudas, barratges, viahòra
lenga raspuda de gat : picòts
aver l’ahromigalh a las camas : circulacion de la sang, cellulas nerviosas, sarròt de messatges enviats au cervèth
lagast e calmar
Bastir una escòla au Kenya
Estatjants de Gideon-Mosi
materiaus : pèiras deu tucon, capa de ciment, bricas d’argela roja (motles)
La picòra
ausèth marin de la còsta atlantica dab patas palmadas
colonias en Escòcia e Islàndia
photo de macareux moine
Lo pintre Benjamin Vautier
siti deu Ben
un pintrar estranh a basa d’escritura
frasas en occitan (Niça) : aficha de la manifestacion de Besièrs
Dans la même rubrique
19 août 2008 – Plumalhon-126
4 février 2008 – Plumalhon-121
21 décembre 2007 – 120-Plumalhon
26 novembre 2007 – 119-Plumalhon
6 novembre 2007 – 113-Plumalhon


text:
Eichhoffen
Eichhoffen en alemannisch (Eichhoffen en francés) es una comuna francesa del departament del Bas Ren e de la region d'Alsàcia.
Somari
Geografia[modificar | modificar la font]
A una altitud de 230 a 260 mètres, lo serral del Moenchberg se situa a l'oèst de Eichhoffen, a la sortida de Andlau, e forma un vallon protegit sus lo sieu en vessant sud, en beneficiant d'un entorn shut e en calent. La texture dels sòls, principalament argilo-limoneux, es defunta. Aquela tèrra de predileccion pel riesling, en produsint un vin al fruité elegant e al còrs charpenté, a conreat dempuèi l'epòca romaine. Lo vilatge fa partida del costat de Barr e del arrondissement de Sélestat-Erstein, pas luènh de la vila de Andlau, sus la rota en connectant Barr a Villé.
À une altitude de 230 à 260 mètres, le coteau du Moenchberg se situe à l'ouest d'Eichhoffen, à la sortie d'Andlau, et forme un vallon abrité sur son versant sud, bénéficiant d'un environnement sec et chaud. La texture des sols, principalement argilo-limoneux, est fine. Cette terre de prédilection pour le riesling, produisant un vin au fruité élégant et au corps charpenté, est cultivée depuis l'époque romaine. Le village fait partie du canton de Barr et de l'arrondissement de Sélestat-Erstein, non loin de la ville d'Andlau, sur la route reliant Barr à Villé.
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]


text:
571
Cronologia mensuala:
Gen - Feb - Mar - Abr - Mai - Junh
Julh - Ago - Set - Oct - Nov - Dec
Cronologias tematicas:
Literatura - Musica - Sciéncia - Espòrt
Aquesta pagina concernís l'an 571 del calendièr gregorian.
Eveniments[modificar | modificar la font]
Occitània[modificar | modificar la font]
França[modificar | modificar la font]
Euròpa[modificar | modificar la font]
Avars[modificar | modificar la font]
Après tres ans de guèrra dins lei Balcans, leis Avars obtenguèron un tribut de part de l'Empèri Bizantin. D'efèct, en cambi d'una trèva, Constantinòble acceptèt de pagar 80 000 pèças d'argent. Pasmens, coma aquò èra sovent lo cas ambé lei nomadas, lo tractat durèt gaire (→ 578).
Empèri Bizantin[modificar | modificar la font]
En 567, l'emperaire Justin II (565-578) aviá capitat d'obtenir l'acceptacion d'un tèxte gropant lei ponchs d'acòrds entre lei diferents corrents dau cristianisme bizantin per la màger part deis evesques monofisistas. Desirós de perseguir son òbra de reünificacion de la Glèisa, l'emperaire adoptèt quatre ans pus tard un edicte d'union que foguèt tornarmai acceptat per la ierarquiá. Pasmens, lei fidèus e lei monges lo refusèron. En causa de sa malautiá mentala que començava de se desvolopar, l'emperaire decidèt alora d'enebir lo monofisisme, d'arrestar seis evesques e de proclamar l'union per fòrça.
Dins lei Balcans, après tres ans de guèrra malaisada còntra leis Avars, lo còmte Tibèri capitèt de negociar una trèva. En cambi de 80 000 pèças d'argent, lei nomadas acceptèron de se retirar.
Asia[modificar | modificar la font]
Japon[modificar | modificar la font]
Mòrt de l'emperaire Kinmei (539-571). Foguèt remplaçat per so fiu Bidatsu (572-585) que li succediguèt oficialament l'an seguent.
Arts[modificar | modificar la font]
Sciéncias e tecnicas[modificar | modificar la font]
Economia[modificar | modificar la font]
Naissenças[modificar | modificar la font]
Decèsses[modificar | modificar la font]


text:
Guèrra dau Chaco
La Guèrra dau Chaco se debanèt dau 15 de junh de 1932 au 12 de junh de 1935 entre Bolívia e Paraguai. Foguèt entraïnada per de rumors afirmant la preséncia de jaciments de petròli dins la region entre lei dos estats. Lo 15 de junh de 1932, una escaramocha frontaliera entraïnèt l'escalada e lo començament de la guèrra dubèrta. Bolívia foguèt sostenguda per de companhiás estatsunidencas e Paraguai per de companhiás britanicas. Ansin, lei dos camps poguèron obtenir d'armaments modèrns e, coma la Guèrra d'Espanha de 1936-1939, la guèrra foguèt utilizada per assaiar d'armas o de tacticas novèlas.
Sus lo prat batalhier, l'armada paraguiana prenguèt l'avantatge au començament dau conflicte. En decembre de 1932, una contraofensiva boliviana mau capitèt de causar de pèrdas importantas ai Paraguians que poguèron tornarmai avançar a partir de la fin de l'annada 1933. Aquelei desfachas entraïnèron un còp d'estat militar en Bolívia e lo rebutament dau president. Pasmens, aquò permetèt de redreiçar la situacion boliviana e d'estabilizar lo front. Fin finala, lei dificultats economicas intèrnas dei dos país entraïnèron la dubertura de negociacions e la signatura d'un alta-au-fuòc lo 12 de junh de 1935.
Un tractat de patz será signat en 1938. Dins aquò, la definicion definitiva de la frontiera entre lei dos país foguèt solament acceptada en 2009.


text:
Eurasia
Eurasia es un continent format per Euròpa e l'Asia. Se pòt tanben considerar coma una partida de l'Afroeurasia o Eurafrasia.
Somari
Geografia[modificar | modificar la font]
Cobrís 54 milions de quilomètres carrats e albèrga 4,8 miliards d'abitants que son los Eurasians. Geologicament, la placa eurasiana compren pas lo soscontinent indian (qu'es partida d'Oceania) tanpauc la peninsula Arabica (qu'es situada sus una placa tectonica destacada d'Africa) tanpauc las Filipinas (que son sus la placa filipina) tanpauc l'extremitat èst de Russia (situada sus la placa nòrd-americana).
Politica[modificar | modificar la font]
Al sens geopolitic, Eurasia faguèt surgir una ideologia politica russa : l'eurasisme qu'ancora Russia (alara l'URSS) dins la massa continentala e tempta de tornar balancejar cap a Asia l'eurocentrisme tradicional dels elèits russes.
Environament[modificar | modificar la font]
Del punt de vista environamental, s'agís d'una entitat biogeografica coerenta. La ret ecologica paneuropèa (REP) e l'estrategia paneuropèa de la diversitat biologica e paisatgièra que lo promòu, sostengut per lo PNUE (ONU) e lo Conselh d'Euròpa, volent desvolopar un malhum ecologic acaptant aquela zona.
Vejatz tanben[modificar | modificar la font]
Articles connèxes[modificar | modificar la font]
Nòtas e referéncias[modificar | modificar la font]


text:
Dissabte, 9 de junh de 2018, 03h00 Internacional,Politica
Se tendrà a París lo 21 de junh que ven un collòqui entitolat “L’autonomia dels territòris, regards crosats: Corsega, Otramar, illas Åland e d’autres exemples internacionals”. L’eveniment se tendrà just abans lo grand debat a l’Assemblada Nacionala francesa sus la reforma constitucionala.
Lo debat lo presentèron ièr divendres los deputats còrses Jean-Félix Acquaviva e Michel Castellani, e lo menaràn a bon tèrme amb lo tresen deputat sobeiranista còrs Paul-André Colombani. “Aqueste rescontre es estat concebut coma un escambi que mescle diferentas experiéncias: Corsega, Polinesia, illas Åland e d’autres exemples internacionals”, çò previsava Acquaviva. Intervendràn d’expèrts europèus reconeguts que portaràn lor vejaire sus l’organizacion territoriala, mai que mai sus las autonomias existentas en Euròpa. I participaràn tanben dos centres de recèrcas internacionals: l’European Centre for Minority Issues, a travèrs de sa directritz la professora Tove Malloy, e l’Institute for Comparative Federalism, a travers de l’èx-senator italian de la província autonòma de Sud-Tiròl, Francesco Palermo. Tanben i seràn presents Elisabeth Naucler, èx-deputada de las illas Åland al parlament de Finlàndia, los constitucionalistas Wanda Mastor, Andria Fazi e Ferdinand Melin-Soucramanien, especialista de l’Otramar, qu’intervendràn amb lors opinions suls estatuts actuals de Corsega e dels territòris franceses d’Otramar, e sus las evolucions actualament en discussion. E mai participarà la deputada de Polinesia Maina Sage.
Dins la presentacion Acquaviva parlèt del grand debat que vendrà puèi a l’Assemblada Nacionala francesa: “Amb lo començament de l’examen parlamentari del projècte constitucional, intram desenant dins lo viu del subjècte de l’inscripcion de Corsega dins la Constitucion, e avèm idèa de depausar de plan nombroses emendaments al projècte del govèrn”.
Corse Net Infos publica mai d’informacions e lo programa complet de l’eveniment.
Colloque "L'#autonomie des #territoires : regards croisés" organisé par les députés #PeACorsica : 21 juin 2018 8h30 à 13h00 @AssembleeNat. Inscription impérative avant le 15/06 par mail #corsica #Åland #outremer @MainaSage @franzpalermo @tovemalloy @AndreFazi @WandaMastor pic.twitter.com/rNX2cIxC5J— Jean-Félix Acquaviva (@JF_Acquaviva) 8 de juny de 2018
Corsega cresi sia la part pus reivindicativa, e caldria qu'es reconegués la lenga corsa coma oficiala, juntament amb lo Parissiart, e que F3 faci una bona programacion diaria en cors e que l'ensenhament de la lenga sia obligatoria. E que haja autonomia.


text:
Hello there! Welcome to our weekly digest of Wikipedia activity.
Articles
Aquela setmana, 37 autors an fach 297 cambiaments a 144 diferents articles. los 20 melhors articles de la setmana:
- La République en marche ! (12 cambiaments per 1 autors)
- Cases e Montdenard (12 cambiaments per 1 autors)
- Valar (12 cambiaments per 1 autors)
- Bastir! (10 cambiaments per 1 autors)
- Hèstas de la Sent Fermin (9 cambiaments per 2 autors)
- Varda (8 cambiaments per 1 autors)
- Morgoth (6 cambiaments per 1 autors)
- Satellits de Jupitèr (5 cambiaments per 1 autors)
- Pampalona (Navarra) (5 cambiaments per 2 autors)
- Mandos (5 cambiaments per 1 autors)
- Durfòrt e la Capeleta (5 cambiaments per 1 autors)
- Eä (5 cambiaments per 1 autors)
- Senta Geleda (5 cambiaments per 1 autors)
- Calmont (Roèrgue) (4 cambiaments per 1 autors)
- Hoffen (4 cambiaments per 3 autors)
- Valinor (4 cambiaments per 1 autors)
- Montverd (3 cambiaments per 1 autors)
- Tulkas (3 cambiaments per 1 autors)
- Jèsus hilh d'Ananias (3 cambiaments per 1 autors)
- Virgilius Maro Grammaticus (3 cambiaments per 1 autors)
Articles novèls
Los dètz articles modificats mai activament creats la setmana passada
- Valar (12 cambiaments per 1 autors)
- Hèstas de la Sent Fermin (9 cambiaments per 2 autors)
- Varda (8 cambiaments per 1 autors)
- Morgoth (6 cambiaments per 1 autors)
- Mandos (5 cambiaments per 1 autors)
- Eä (5 cambiaments per 1 autors)
- Valinor (4 cambiaments per 1 autors)
- Tulkas (3 cambiaments per 1 autors)
- Manwë (3 cambiaments per 1 autors)
- Thrain I (2 cambiaments per 1 autors)
Discussions
Las discussions mai activas:
Estadisticas
Qualques chifras de la setmana passada:
- 28 membres enregistrats e 9 membres pas enregistrats an fach 297 cambiaments a 144 articles
- Los membres pas enregistrats an modificat 17 11 articles
- 1 que los robòts an fach 3 cambiaments a 3 articles
Qu'es aquò
Aquèste projècte recupera una lista dels cambiaments recents de la setmana mercé als Wikimedia Tool Labs, e distribuís de messatges electronics amb MailChimp. Còde e mai disponibles sus GitHub. Creat per Stephen LaPorte i Mahmoud Hashemi.


text:
Eth collectiu Lengua Viua a decidit organizar un acte reivindicatiu en defensa dera nòsta lengua jos eth lèma “Er Aranés, era nòsta identitat“.
Coma collectiu que defense er usatge der aranés, e dempús des declaracions deth Ministre Méndez de Vigo e dera senténcia deth Tribunau Constitucionau sus er us preferent der aranés enes administracions publiques, credem qu’auem de hèr-mos a sénter.
Er acte aurà lòc eth 24 de març entàs 18 ores. Es detalhs, qu’encara son per concretar, les anaram informant en FB de Lengua Viua autant coma ena radio e prensa.
Çò que demanam ei qu’aqueth sentiment que se ve eth dia d’Aran per sa Lengua sigue tanben present aguest 24 de març, ara que mos cau hèr a sénter més que jamès.


text:
L’ochena edicion de l’Obrador de Lingüistica Occitana se debanarà a Pau del 5 al 6 de julh de 2018.
L’Obrador es dobèrt a totes los que vòlon intervenir sus una question de lingüistica occitana. La primièira jornada aurà coma tèma : « Operativitat de las divisions cronologicas (occitan medieval, modèrne, contemporanèu…) e de las divisions dialectalas ». La seconda jornada serà liura e las comunicacions poiràn pertocar totes los camps (lexic, sintaxi, morfologia, fonologia, dialectologia, sociolingüistica…) tant en sincronia coma en diacronia. Los apròchis comparatius son benvenguts. Aquel encontre pòt èsser l’escasença de presentar un trabalh acabat o en cors d’elaboracion.
Se prevei un temps de 30 minutas per cada comunicacion (20 minutas per la presentacion + 10 minutas de discussion). Las lengas de comunicacion seràn l’occitan, una autra lenga romanica o l’anglés.
La participacion al collòqui se fa a res-non-còst, mas es obligatòri de venir sòci de l’associacion. L’escotisson per un an es de 15€ e se poirà pagar sus plaça en espècias.
Las personas interessadas devon mandar per corrièr electronic als organizaires (joanbarcelo@ymail.com, louisou.g@laposte.net, patrick.sauzet@univ-tlse2.fr) una proposicion de comunicacion acompanhada d’un resumit d’una pagina (document pdf) en dos exemplars, un dels dos anonim, abans lo 1r d’abril de 2018. Seràn assabentadas de l’acceptacion ou del refús abans lo 1r de mai de 2018.
Los actes de l’Obrador, revisats per nòstre comitat de lectura, se publicaràn en linha / en accès liure dins la revista “Lingüistica Occitana” (revistadoc.com).
Datas importantas
Data-limit per mandar de resumits : 1r d’abril de 2018
Notificacion d’acceptacion o de refús : 1r de mai de 2018
Obrador : dijòus 5- divendres 6 de julh de 2018
Comitat scientific / Comité scientifique / Scientific committee
Aitor Carrera (Universitat de Lleida)
Alan Viaut (CNRS IKER Baiona)
Andres Kristol (Université de Neuchâtel)
Daniela Müller (Ludwig Maximilians Universität München)
Domergue Sumien (Ais de Provença)
Felip Biu (Universitat de Pau)
Jaume Costa (Université de Paris III)
Jean Sibille (CNRS CLLE-ERSS Tolosa)
Joan Barceló (director de la revista Lingüistica Occitana)
Loís Grangèr (associat CLLE-ERSS Tolosa)
Manuel Padilla (CNRS IKER Baiona)
Maria-Ana Chateaureynaud (Universitat de Bordèu)
Miriam Braç (Universitat de Tolosa)
Patric Sauzet (Universitat de Tolosa)
Rafèu Sichel Bazin (associat CLLE-ERSS Tolosa)
Xavier Lamuela (Universitat de Girona)


text:
Dimars, 16 de junh de 2015, 03h00 Espòrt
Un campionat novèl
Coma previst, Albi rejonh l’elèit 1 per un campionat de 9 grops en doas fasas: una primièra fasa (del 12 de setembre al 20 de febrièr) en pola unica; una segonda fasa (del 27 de febrièr al 10 d’abril) en tres grops de tres.
La finala de la Copa se jogarà lo dissabte 16 d’abril, probablament a Carcassona.
L’esquipa del Vilagalhenc-Argon-Liga de Rugbi remplaça l’Escura dins un Elèit 2 en una pola unica de 9 formacions.
Richard Agar demòra l’entraïnaire de l’esquipa de França que jogarà lo Torneg Europèu (contra Irlanda, lo 17 d’octobre a Albi; contra Galas, lo 31 d’octòbre a Cardiff; contra Escòcia, lo 7 de novembre a Avinhon) e jogarà tanben contra Anglatèrra en fasa de preparacion de la tornada dels neozelandeses. Quatre formacions seràn engatjadas dins las Copas del Mond de 2017: òmes, femnas, universitaris, XIII cadieral.
Una victòria que fa de ben
8000 espectators an seguit l’afrontament entre Dracs e Hull FC. Oldfield a pres plaça a l’infirmariá (ligaments del genolh tocats). Los angleses marcavan primièrs, mas Casty traucava e trapava Bòsc a nautor. Los vesitaires marcavan sus penalitat. Gigòt interceptava e puntava, puèi Monís, aprèp una penalitat, traucava la defensa anglesa: 18-8 pels Dracs a la pausa.
Lo segond temps èra pas de bon seguir pels pessimistas, angoissats... Hull FC marcava a la 52a e tornavan a 18-14. Lo jòc ofensiu catalan demorèt estequit e sens ambicion; los angleses aguèron la bona idèa de mancar qualques palmas decisivas, l’arbitre vidèo aguèt l’uèlh per lor li refusar un ensag e, solament, una penalitat de Dureau venguèt confirmar la victòria catalana: 20-14.
Dissabte, novèla partida a Brutus amb la recepcion dels darrièrs de la competicion: los Gats Fèrs de Wakefield. Òm gausa esperar que los Dracs auràn lo vam per ganhar mas tanben melhorar lor diferéncia de punts per ara negativa: –6.
St. Helens a pres lo cap del classament mercé a sa victòria sus Wigan 30-14 e a la desfacha de Leeds sus sas tèrras contra Castleford 24-31.
Lo grand afrontament
En Austràlia, tota l’atencion esportiva se vira cap a la segonda partida dels Estats d’Origina entre Queensland e la Nòva Galas del Sud. Aqueste còp, lo rescontre se jòga dimècres sus terren nèutre: a Melbourne. Confirmacion pels Maroons o cap a una bèla? De segur, se veirà un còp de mai una partida de nivèl estratosferic! De seguir en dirècte sus Be In Sport (dimècres 17 de junh, a 11h45)!
E tanben...
— Aqueste dimècres a l’Ostal Gibèrt de Lesinhan, en fin de vèspre, se parlarà d’Edoard Ponsinet, de la tornada de 51 en Austràlia e de son passatge coma jogaire e entraïnaire al CFL.
— Long de l’estiu, a Bram, se pòt veire una mòstra de fotografias, Rugbi, lo Bèl Gèst (Rugby, le beau geste), per arribar a se dire que lo XV val benlèu mai que la tristoneta finala del Tòp 14!
Alan Roch
Òc-ben! Quina trisoneta finala dau Tòp14! Paures Clarmondaires qu'avon pardut lhors doàs finalas questa 'nada... ...e sobre la dotzena qu'an joar par le Tòp14, n'an ganhat una soleta! Mas z-ei 'na malediccion? Non pas, crese mas que sabem pas ganhar las finalas... Qu'ei benheu le sindròme dau brave Polidor?... ;-)